**Ո Ր Ո Շ ՈՒ Մ**

**Կատարողական վարույթը կասեցնելու մասին**

 « 11 » հունվար 2016թ. ք . Գորիս

 ՀՀ ԱՆ ԴԱՀԿ ապահովող ծառայության Սյունիքի մարզային բաժնի հարկադիր կատարող, արդարադատության ավագ լեյտենանտ ՎԱՀԱԳՆ ՍԻՄՈՆՅԱՆՍ ուսումնասիրելով « 17 » 03 2016թ. հարուցված թիվ 01773091 կատարողական վարույթի նյութերը`

**Պ Ա Ր Զ Ե Ց Ի**

 ՀՀ Սյունիքի մարզի ընդհանուր իրավասության դատարանի կողմից տրված թիվ ՍԴ3/0315/02/15 կատարողական թերթի համաձայն պետք է անհատ ձեռնարկատեր Գագիկ Ասլանյանից, Ալեք Ասլանյանից և Անուշ Ծատրյանից համապարտության կարգով հօգուտ ,,ՎՏԲ-Հայաստան բանկ,, ՓԲԸ-ի բռնագանձել 20.768,86 ԱՄՆ դոլար, 92277,9 ՀՀ դրամ և հաշվարկվող տոկոսներ՝ բռնագանձումը տարածելով գրավի առարկա հանդիսացող անշարժ գույքերի վրա:

Պարտապաններից բռնագանձել նաև բռնագանձման ենթակա գումարի 5 տոկոսը, որպես կատարողական գործողությունների կատարման ծախսի գումար:

 Կատարողական վարույթով վճռի հարկադիր կատարման ընթացքում պարտապան Գագիկ Ասլանյանի և Ալեք Ասլանյանի կողմից գրավադրված գույքերի վրա բռնագանձում տարածելու պարագայում պարզվել է, որ այդ գույքերն օրենքով սահմանված նվազագույն աշխատավարձի հազարապատիկի և ավելի չափով բավարար չեն պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.

**Ո Ր Ո Շ Ե Ց Ի**

Կասեցնել « 17 » 03 2016թ. հարուցված թիվ 01773091 կատարողական վարույթը 60 - օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60 -օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

  **ՀԱՐԿԱԴԻՐ ԿԱՏԱՐՈՂ Վ. ՍԻՄՈՆՅԱՆ**